
דשן מזבח הפנימי
מעילה יא, ב – יב, א
משנה: דישון מזבח הפנימי, והמנורה - לא נהנין ולא מועלין. המקדיש דישון בתחלה[footnoteRef:1] - מועלין בה... [1:  גרסת דפוס ונציה ואחרים: כתחילה.] 

בשלמ' מזבח החיצון - דכתיב ביה ושמו אצל המזבח, מזבח הפנימי מנלן? אמר ר"א: דאמר קרא והסיר את מוראתו בנוצתה, אם אינו ענין למזבח החיצון - תנהו ענין למזבח הפנימי. אימא: אידי ואידי במזבח החיצון, ולקבוע לו מקום! א"כ לימא קרא אצל המזבח, מאי הדשן - דאפילו מזבח הפנימי. מנורה מנלן? דשן הדשן.
1. הקדמה
בתחילת פרשת צו נאמר: 
"(ג) וְלָבַ֨שׁ הַכֹּהֵ֜ן מִדּ֣וֹ בַ֗ד וּמִֽכְנְסֵי־בַד֘ יִלְבַּ֣שׁ עַל־בְּשָׂרוֹ֒ וְהֵרִ֣ים אֶת־הַדֶּ֗שֶׁן אֲשֶׁ֨ר תֹּאכַ֥ל הָאֵ֛שׁ אֶת־הָעֹלָ֖ה עַל־הַמִּזְבֵּ֑חַ וְשָׂמ֕וֹ אֵ֖צֶל הַמִּזְבֵּֽחַ: (ד) וּפָשַׁט֙ אֶת־בְּגָדָ֔יו וְלָבַ֖שׁ בְּגָדִ֣ים אֲחֵרִ֑ים וְהוֹצִ֤יא אֶת־הַדֶּ֙שֶׁן֙ אֶל־מִח֣וּץ לַֽמַּחֲנֶ֔ה אֶל־מָק֖וֹם טָהֽוֹר[footnoteRef:2]". זו מצוות עשה:  [2:  ויקרא פרק ו.] 

 "שיסיר הכהן הדשן בכל יום ויום מעל המזבח, וזהו שנקרא תרומת הדשן, שהיתה נעשית בכל יום, שנאמר: [ויקרא ו', ג'] ולבש הכהן מדו בד וגו', והרים את הדשן. משרשי מצוה זו, מה שכתבנו למעלה, להגדיל כבוד הבית ולהדרו בכל יכלתנו מן הטעם שאמרנו שם, ונוי הוא למזבח לפנות הדשן ממקום שראוי להדליק בו האש. ועוד שהאש דולק יפה כשאין תחתיו דשן[footnoteRef:3]". [3:  ספר החינוך פרשת צו מצווה קלא.] 

בפסוקים מופיעים שני מקומות להנחת האפר שנותר מן השריפה. קיימים מקומות נוספים המשמשים 'בית דשן' למטרות שונות[footnoteRef:4]. בסוגייתנו עוסקים במקום קרוב למזבח, שיועד לדשן שהגיע מכמה מקורות שונים:   [4:  זבחים קד, ב.] 

"נטל מחתת הכסף ועלה לראש המזבח ופנה את הגחלים הילך והילך. חתה מן המאוכלות הפנימיות וירד הגיע לרצפה. הפך פניו לצפון הלך למזרחו של כבש כעשר אמות. צבר את הגחלים על גבי הרצפה רחוק מן הכבש שלשה טפחים מקום שנותנין מוראות העוף ודישון מזבח הפנימי והמנורה[footnoteRef:5]". כלומר, מקום אחד יועד לדשן שני המזבחות, החיצוני והפנימי, כמו גם לדשן המנורה. דין מעילה בדשן הנותר, שנוי במחלוקת אמוראים: "איתמר, הנהנה מאפר תפוח שעל גבי המזבח, רב אמר: אין מועלין בו, ורבי יוחנן אמר: מועלין בו. לפני תרומת הדשן - כולי עלמא לא פליגי דמועלין בו, כי פליגי - לאחר תרומת הדשן; רב אמר אין מועלין בו - הרי נעשה מצותו, ור' יוחנן אמר: כיון דכתיב ולבש הכהן מדו בד וגו' - כיון דצריך לבגדי כהונה בקדושתיה קאי[footnoteRef:6]". הרמב"ם פוסק כרבי יוחנן: [5:  משנה תמיד פרק א משנה ד.]  [6:  ט, א.] 

"דשן המזבח החיצון בין קודם הרמת הדשן בין אחר הרמה מועלין בו[footnoteRef:7]". המורם עצמו "לעולם אסור[footnoteRef:8]", בניגוד לשאר הנשרפים, והוא דין מיוחד, שאף על פי שנעשתה מצוותו מועלין בו[footnoteRef:9]. [7:  רמב"ם הלכות מעילה פרק ב הלכה יד.]  [8:  רב שמעיה בתמורה לד, א.]  [9:  יומא נט, ב. הרחבה בנושא זה בלימודנו לסיום תמורה.] 



2. דשן מזבח הפנימי
משנתנו דנה בדין הדשן המגיע מן המזבח הפנימי, שאין בו מעילה. כמה סיבות ניתן להציע לכך:
1. "דבהני לא כתיב: 'ושמו אצל המזבח' כמו בדשון מזבח העולה[footnoteRef:10]".  [10:  ר' עובדיה מברטנורא מעילה פרק ג משנה ד.] 

2. "הדישון מוציאו מידי מעילה, לפי שנעשית מצותו. אלמא מצוה לדשנן[footnoteRef:11]". נפקא מינה, שלפי הטעם הראשון ייתכן שאין מעילה אפילו טרם נעשתה מצוותו. כך אכן כותב רש"י: [11:  ר"י בתוספות יומא נט, ב.] 

"הדשן שעליהם היה מוציאו ומניחו אצל מזבח החיצון, מקום שהוא מניח תרומת הדשן של מזבח החיצון. וקודם שהניחו שם לא נהנין ולא מועלין דהכא לא כתיב ושמו כמו שכתוב בדישון מזבח החיצון[footnoteRef:12]".  [12:  רש"י יא, ב ד"ה דישון.] 

"והטעם דאין מועלין בדשן מזבח הפנימי והמנורה הוא משום דלא שייך לומר בהן שעדיין לא נעשית מצותן כלומר מצות הדישון כיון דהדישון לא בעי בגדי כהונה... ולאחר הדישון ודאי שאין בהן מעילה כיון דבהו לא כתיב ושמו כמו גבי תרומת הדשן [footnoteRef:13]". [13:  תקנת עזרא הלכות מעילה פרק ב הלכה טו.] 

לפי רש"י איסור ההנאה הוא מדרבנן. אולם בירושלמי נאמר: 
"מניין לדישון המזבח הפנימי ר' פדת בשם ר' לעזר: [ויקרא א טז] 'והשליך אותה אצל המזבח קדמה אל מקום הדשן'... מה כאן מזרחו של כבש אף כאן מזרחו של כבש. מניין שהוא אסור בהנייה? ר' לא בשם ר' לעזר: 'אל מקום טהור' - שיהא מקומו טהור. ר' זעירה בשם ר' לעזר לא אמר כן, אלא מניין לדישון מזבח החיצון שהוא אסור בהנייה? ת"ל: 'אל מקום הדשן', שיהא מקומו לעולם. מניין לדישון מזבח הפנימי? 'והזה עליו והקטיר', מה הזייה בגופו אף הקטרה בגופו. מניין למזבח הפנימי שהוא אסור בהנייה? קל וחומר: אם מזבח החיצון אסור בהנייה הפנימי לא כל שכן[footnoteRef:14]". [14:  תלמוד ירושלמי יומא פרק ב.] 

מכאן מסיקים בתוספות שדין הדשן שווה בשני המזבחות, וגם אפר תרומת הדשן, רק אסור בהנאה אך אין מועלים בו[footnoteRef:15].  [15:  ריצב"א בתוספות יומא נט, ב ד"ה והרי.] 

הרמב"ן סבור שלא רק איסור ההנאה מן הדשן הוא מדרבנן: 
"אחרו דישון מזבח הפנימי שהוא מכשיר... ועוד שעיקר דישון נראה שהוא מדבריהם שאין לו עיקר מן התורה[footnoteRef:16]". [16:  מלחמת ה' יומא א, א.] 

"וצריך לבאר, שהוא סובר, כי מה שדרשו כאן ובירושלמי מדרשות המקראות, היא אסמכתא בעלמא, וכל עצם דין דישון מזבח הפנימי הוא מדרבנן[footnoteRef:17]". כך אולי יבאר גם ר"י את הירושלמי. [17:  חברותא יא, ב הערה 405.
] 





3. ההשוואה בין מזבח חיצון לפנימי
סוגייתנו משווה בין שני המזבחות: "בשלמא מזבח החיצון - דכתיב ביה ושמו אצל המזבח, מזבח הפנימי מנלן? אמר ר"א: דאמר קרא והסיר את מוראתו בנוצתה[footnoteRef:18]". לכאורה ההשוואה תמוהה, שהרי במזבח החיצון מדובר בתרומת הדשן, שמועלים בה גם לאחר הנחתה במקום הדשן, לעומת זאת לגבי דשן מזבח הפנימי נאמר במשנתנו שאין מועלים בו. נחלקו בביאור העניין בעלי התוספות[footnoteRef:19]. שיטת ר"י היא שבאמת כל ההשוואה נעשתה רק לעניין שקיימת מצוות דישון[footnoteRef:20] ,  [18:  יא, ב - יב, א.]  [19:  תוספות יומא נט, ב ד"ה והרי.]  [20:  רבנו גרשום בסוגייתנו הוסיף: "ושהיה מניחו אצל מזבח החיצון".] 

"או לקבוע להם מקום להנחת הדשן[footnoteRef:21]". אולם מעילה יש רק במזבח חיצון. אולם הריצב"א סבור בעקבות הירושלמי, כפי שביארנו, שגם במזבח הפנימי יש איסור בהנאה הן קודם דישון והן לאחר דישון[footnoteRef:22]. אמנם דינם שווה גם בזה שאין בהם מעילה. הגמרא בסוגייתנו אומרת שאנו יודעים לגבי מזבח חיצון, אולם בפנימי מניין לנו  [21:  תוספות יב, א ד"ה בשלמא, והגר"ח תמורה לד, א.]  [22:  "מדקבע לו התורה מקום ממילא שמעינן דמן הנקברים הם ואסורין בהנאה" (קרן אורה כאן).] 

"שיהא אסור בהנאה לאחר שנידשן, ואפילו קודם דישון מנלן שיהא אסור דאפילו גופיה לא ידעינן שיהא מצוה לדשנו. ואם כן, משנעשה אפר נימא דנעשית מצותו ויהא מותר בהנאה? ומשני דמדשן נפקא. וא"ת מאי קא פשיט ליה מדשן אכתי תיבעי לך מנלן דאסור בהנאה? וי"ל דגמרא דידן לא חשש אלא להביא פסוק שצריך דישון, ומסברא ידע דכל הדשנים שוין ליאסר בהנאה או מקל וחומר כדאיתא בירושלמי. או משום דעיקר פשטיה דקרא בדשן מזבח החיצון אלא דמחמת ייתור לא צריך למיכתביה ומוקמינן ליה בפנימי ומנורה וחשיב ליה כמין היקש דאיתקוש כולהו לחיצון[footnoteRef:23]". נראה שדעת הרמב"ם כדעת הריצב"א, ודעת הראב"ד כדברי ר"י: [23:  ריצב"א בתוספות יומא נט, ב.] 

"ולא יפזרנו שם שנאמר ושמו, שיניחנו בנחת, ואסור ליהנות בו. השגת הראב"ד ושמו שיניחנו בנחת. א"א זה לא נאמר אלא על תרומת הדשן ואין מעילה אלא בתרומת הדשן[footnoteRef:24].  [24:  רמב"ם הלכות תמידין ומוספין פרק ב הלכה טו.] 

ר' חיים מוולוז'ין מסביר את המחלוקת:
"בהרמת הדשן כבר מיקרי נעשית מצותו, כיון דאין בו שום עבודה לעשות, ודין מעילה התלוי בקדשי ה' תלוי באם יש עוד מעשה עבודה, ... אבל לאיסור הנאה, אם אך יש עוד על החפצא דינים הרי עדיין בקדושתן קאי ואסורין בהנאה. ולכן גם שאר האפר היוצא לבית הדשן אסורין בהנאה דגם בהו עוד איתא לדינים אלו... ולהראב"ד ויתר הראשונים, דהדשן דמוציאין לבית הדשן מותר בהנאה וחולין גמור הוא, וכמו שמצינו בהרבה דברים דאחר שנעשו מצותן יצאו לחולין...ואף דלאחר הוצאה מצינו להם דינים, ואיך שייך לחולין גמורין עוד דינים, והיינו הינוח במקום טהור, ושהוא מקומו לעולם, צריך לומר דהדינים אלו אין שייך לדין קדושתן, ואף דהקדושה הופקע לגמרי דינים אלו נאמרו לעצם החפצא דדשן בדינים אלו, וכן לענין איסור, חולין גמורים נינהו ומותרין בהנאה[footnoteRef:25]". [25:  חידושי הגר"ח תמורה לד, א.] 

 נסכם מה שעלה בידינו:


	
	מזבח חיצון
	מזבח פנימי ומנורה
	

	מצווה לדשן
	 לפני כפרה
	הנותר לאחר כפרה
	
	הדשן לאחר כפרה
	מצווה לדשן
	 לפני כפרה
	הנותר לאחר כפרה
	הדשן לאחר כפרה
	קשיים:

	"ושמו אצל המזבח"[footnoteRef:26]  [26:  יב, א. ולכן גם טעון גניזה (כריתות ו, א) כדי שלא יבואו לידי מעילה (תורה תמימה ויקרא פרק ו אות כד). "וכיוון דטעון גניזה אסור בהנאה" (רש"י האחרון במסכת תמורה).] 

	מועלים בו[footnoteRef:27] [27:  ט, א.] 

	לרב אין מועלים, לרבי יוחנן כן[footnoteRef:28] [28:  שם.] 

	ר"י
וראב"ד
	יש בו מעילה[footnoteRef:29]  [29:  פשט הסוגיה ביומא נט, ב.] 

	פסוק בסוגייתנו
	מועלים כיוון
שטרם נעשתה מצוותו[footnoteRef:30]. [30:  על פי תוספות זבחים מו, א ד"ה ולא והרי תרומת הדשן.] 

לרש"י אין מעילה[footnoteRef:31]  [31:  "משמע דקודם דישון יש מעילה בדשן מזבח הפנימי וזה אינו כדאמרינן בפרק כל שעה (פסחים כו.) דקטרת משתעלה תמרתו אין בו מעילה" (תוספות יא, ב ד"ה בשלמא). אמנם הראיה אינה הכרחית, שריח אין בו ממש (תוספות ישנים יומא ס, א).] 

	אין מעילה 
	אין נהנים מדרבנן[footnoteRef:32] ואין מועלים שנעשתה מצוותו [32:  זו המשמעות הרגילה של הביטוי 'לא נהנין ולא מועלין' - רש"י סוף י, ב.] 

	הירושלמי. מדוע אין קל וחומר ממזבח חיצון? 

	
	
	
	ריצב"א
ורמב"ם
	אין בו מעילה אלא איסור הנאה
	פסוק בסוגייתנו
	"מסברא ידע דכל הדשנים שוין ליאסר בהנאה או מקל וחומר.. או  ...דאיתקוש כולהו לחיצון"
	אין נהנים מהתורה ואין מועלים
	בפשט:
"אין לך דבר שנעשית מצותו ומועלין בו. - ולא? - והרי תרומת הדשן[footnoteRef:33]!" [33:  תוספות זבחים שם.] 



 
4. המקדיש דישון בתחלה מועלין בו
משפט זה של המשנה זכה לפירושים רבים. 
1. רש"י ביאר: "לאחר שהניח דישון מזבח הפנימי והמנורה במקום שמניח תרומת הדשן של מזבח החיצון, דאי אפשר דלא לידחו ביה פורתא ולהכי מועלין בכולו[footnoteRef:34]". רש"י לשיטתו, שאין כל מעילה בדשן מזבח פנימי. לפיכך פירש שיש מעילה בדשן בהיותו מעורב בדשן מזבח החיצון. קשה לבאר את לשון המשנה לפירוש זה. מהי ההקדשה כאן? גם "אטו משום תערובות ימעלו בכולו?[footnoteRef:35]". בדומה לפירוש זה, יש שגרסו במשנה: 'המקדש דישון כתחילה', "כלומר בעצם מעשה הנחתו... מועלין בו כשם שמועלין בתרומת הדשן מן מזבח החיצון שהיה מונח שם בתחילה.. שהרי תרומת הדשן הייתה העבודה הראשונה כל יום[footnoteRef:36]". [34:  רש"י יא, ב ד"ה המקדיש דישון בתחלה מועלין בו.]  [35:  קרן אורה.]  [36:  חברותא 401 פירוש ז.] 

2. "אדם שנטל מתרומת הדשן לאחר שהורמה והקדישה - מועלין בה מן התורה[footnoteRef:37]". לפירוש זה קשה, הרי תרומת הדשן אסורה בהנאה לכל הדעות, וכיצד ניתן לזכות בה ולהקדישה[footnoteRef:38]? אם נאמר שההקדשה היא עצם ההרמה[footnoteRef:39], הרי שנאמר פה דין מעילה בתרומת הדשן, ואם כן פלא שהתעלמו ממשנתנו בסוגיה ביומא שדנה בדיוק בזה. בקרן אורה הבין שמדובר "בדשן שנשאר אחר התרומה, דבדשן התרומה עצמה הא בלא"ה מועלין בה... אבל גם זה לא הבנתי, דלמי יש כח להקדיש זה הדשן, כיון דאין לאדם זכות בו[footnoteRef:40]".  [37:  תוספות יא, ב ד"ה המקדיש דישון בתחלה. לדעתם אחר שיצא חוץ לשלוש מחנות הוא מותר וניתן להקדישו, ואין כן דעת הרמב"ם.]  [38:  ליקוטי הלכות, מובא בחברותא יא, ב הערה 401 שנעזרתי בה הרבה, בהיותה מסכמת בבהירות את השיטות בסוגיה. להלן: חברותא 401.]  [39:  ברכת הזבח, מובא בחברותא 401.]  [40:  ולא הבנתי מדוע לא הקשה שלפי רבי יוחנן מועלים בו.] 

3. גרסת רבי נתן בורג'יל בתוספות: דשן ממזבח הפנימי, שאין בו מעילה מן התורה, יכול אדם 'להתחיל' בו קדושה חדשה ומועלים בו[footnoteRef:41].  [41:  חוק נתן, מובא בחברותא 401.] 

4. פירוש דומה: מדובר במקדיש דשן ממזבח פנימי או מהמנורה, קודם שהוציאו מן ההיכל. החידושים הם שלמרות שהדשן כרגע אינו ברשותו, מאחר שבידו להוציאו וגם אז יהיה אסור מדרבנן – הוא יכול לזכות בו, כדין הפקר שאדם סמוך לו. חידוש נוסף הוא שיכול להקדישו למרות שיהיה אסור אחר כך – היות שהאיסור הוא מדרבנן[footnoteRef:42]. [42:  תפארת ישראל, בועז.] 

5. מדובר במקדיש דשן ממזבח פנימי לאחר שמעלו בו. בתרומת הדשן, הדשן קדוש קדושת הגוף, ויש בו מעילה אחר מעילה[footnoteRef:43]. לעומת זאת "דישון מזבח הפנימי והמנורה אינו קדוש אלא קדושת דמים, ואחרי שמעלו בו יצא לחולין. לפיכך המקדיש אותו בתחילה מועל[footnoteRef:44]". [43:  תוספות זבחים מו, א ד"ה ולא.]  [44:  חברותא סוף הערה 401 בשם 'עולת שלמה'.] 

6. הריצב"א לשיטתו שדין דשן מזבח פנימי זהה לזה של חיצוני, אינו יכול להסביר שמקדישים אותו. לדעתו מדובר כאן בדין חדש: "במקדיש דשן כירתו... ואיצטריך לאשמועינן דקדושה אף על גב דאינו ראוי לא למזבח ולא לבדק הבית[footnoteRef:45]". על כך תהו התוספות בסוגייתנו: "אטו גרע ממקדיש זבל אשפתו דקאמר בסמוך דמועלין? ואם כן מאי קא משמע לן הכא, דהא ודאי דכל - אדם יכול להקדיש לבדק הבית[footnoteRef:46]". ביומא הוסיפו להקשות שאין זה לשון 'דישון'. גם הביטוי 'בתחילה' צריך הבנה[footnoteRef:47]. בכל זאת נראה שכך מבאר גם הרמב"ם[footnoteRef:48] שפסק: "הקדיש אשפה מליאה זבל או עפר או אפר, מועלין בכולן[footnoteRef:49]". [45:  תוספות יומא נט, ב ד"ה והרי.]  [46:  תוספות יא, ב ד"ה המקדיש דישון בתחלה.]  [47:  תפארת ישראל, בועז. הוא מעלה הצעה שהחידוש הוא שהמקדיש אפר בהיותו עץ, אינו כמקדיש דבר שלא בא לעולם. אולם הוא דוחה את הפירוש הזה בשל השאלות האחרות.]  [48:  חידושי הגר"ח תמורה לד, א. והוא לשיטת הרמב"ם שביאר כמו הריצב"א, שכל דשן אסור מן התורה, אם כן לא ניתן לפרש שמקדיש אותו.]  [49:  רמב"ם הלכות מעילה פרק ה הלכה א.] 

7. "איירי בדשן מזבח לאחר שהוציאוהו חוץ לשלש מחנות ואשמעינן דלא הוי כשאר דשן ליאסר לעולם[footnoteRef:50]". [50:  תוספות יומא נט, ב ד"ה והרי תרומת הדשן בתירוץ שני.] 

8. "המקדיש דמי דשון, בתחלה קודם שהוציאו לעזרה יש בו מעילה. כגון דאמר: 'דמי דשון עלי' ואח"כ הוציאו לחוץ ובא אחר ונהנה מן הדשון, אף על פי שכבר נעשית מצותו, אפ"ה מועלים בו, דכיון דנהנה ממנה וחסר מן הדשן, שוב ליכא לשער כמה היו דמיו כשנתערך[footnoteRef:51] זה, ונמצא זה מפסיד להקדש, משום הכי מועל בו לאלתר כשנהנה ממנו[footnoteRef:52]". על פירוש זה רבו התמיהות: [51:  כלומר: כשנדר (תויו"ט).]  [52:  ר' עובדיה מברטנורא מסכת מעילה פרק ג משנה ד, בעקבות רבנו גרשום.] 

· "מעילה כזו לא שמעתי מעולם, כיון דהדשן עצמו אינו קדוש, וכן תנינא בהדיא בברייתא בערכין (כ' ע"ב) 'דמי שור זה עלי' - אין מועלין בו, כיון דאין עליו לא קדושת הגוף ולא קדושת דמים[footnoteRef:53]" .  [53:  קרן אורה יא, ב.] 

· "במשנתינו לא נזכר שהקדיש דמי דשן, ושהנהנה החסיר מהאפר, ושהחסירו קודם ששמוהו כמה שוה, ושלא ידעינן כמה החסיר, והרי לפי דברי הר"ב ע"כ בכל הני גוונא איירי מתני'...
· למה צריך לאשמעינן הך דינא בדישון? בכל מילי נמי בהקדיש דמיו ובא אחר והחסירו קודם ששמוהו ימעול בו מהאי טעמא.
·  למה צריך שהקדישו בתחלה קודם שהוציאו? הרי גם בהוציאו ואח"כ הקדישו או הקדיש דמיו, ובא זה ונהנה ולא ידעינן כמה החסיר, מעל, מדאי אפשר לשער כמה שוה...
· האיך יכול להקדיש דמיו קודם שהוציאו? הרי אז אסור בהנאה ואינו שוה כלום, דמדאסור בהנאה אינו בר דמים, ודמי למקדיש דמי חמץ בפסח דלא קדיש...
· האיך יתחייב קרבן מעילה מדהפסיד להקדש? מדאי אפשר תו לשער דמיו, הרי אינו רק כדבר הגורם לממון, דלאו כממון דמי [כרמב"ם רפ"ב מגניבה], וא"כ האיך יביא המועל חולין בעזרה[footnoteRef:54]". [54:  תפארת ישראל - בועז פרק ג אות ב.] 

· מזיק הקדש עצמו פטור[footnoteRef:55], קל וחומר הפוגע בו בצורה כה עקיפה[footnoteRef:56]. [55:  בבא קמא ז, א.]  [56:  מלאכת שלמה, מובא בחברותא 401.] 

הרש"ש מקהה קמעא חלק מן הקשיים על פירוש הרב מברטנורא:
"אולי יכוון דדוקא אם הקדיש דמיו בעוד היותו בפנים, ר"ל בהיכל, דאז לא היה ראוי לשערו ולשומו משום דכל אדם אסור ליכנס שמה שלא לצורך עבודה והוא באזהרת אל יבוא דריש פרשת 'אחרי'. ותיכף כשהוציאוהו לעזרה דאז היה ראוי לשומו נהנה ממנו - מעל. מה שאין כן אם היה שהות לשומו קודם שנהנה ממנו. או שהקדישו לאחר שהוציאוהו לעזרה דהיה שהות לשומו קודם שהקדישו- לא מעל[footnoteRef:57]".  נשוב לפירושים אחרים: [57:  רש"ש יא, ב.] 

9. "הקדיש בתחלת הקדשו של הקרבן גם הדשן, ושוב אינו יוצא מידי הקדש גם לאחר שנעשה מצותו ומועלין בו[footnoteRef:58]".  [58:  קרן אורה. "אבל בהקדיש הדשן בשכבר נעשה דשן, לא קדש, משום דאז אסור עכ"פ מדרבנן, ליהנות מהדשן, הו"ל כמקדיש דבר שאינו שלו" (תפארת ישראל בועז).] 

10. ה'שפת אמת' מציע פירוש פשוט בעזרת גרסה שונה: 'דישון בתחילה מועלין' דהיינו המצב בו מודים רב ורבי יוחנן שיש בו מעילה, בתחילה, טרם הוצאת תרומת הדשן[footnoteRef:59].  [59:  "וכן משמע קצת בגמ' דקאמר בשלמא מזבח החיצון כו' משמע דמתני' מיירי נמי ממזבח החיצון". שפת אמת מסכת מעילה יא, ב.] 


5. דישון המנורה
ראינו שאת ההשוואה בין מזבח חיצון לפנימי, פירש ר"י לעניין עצם חובת הדישון, כי לגבי מעילה קיימים הבדלים לדעתו. התוספות בסוגייתנו דוחים זאת, בשל ההשוואה למנורה: "זה דוחק, דהוה ליה לאיתויי גבי מזבח החיצון והרים הדשן ועוד בסמוך דקבעי מנורה מנא לן? לא קבעי מדישון דהא כתיב בהדיא (שמות ל) בהיטיבו את הנרות אלא קבעי מנלן דהיה קביעות מקום לדשנו [של] מנורה אצל מזבח קדמה. לכך נראה לפרש דהכא נמי בעי בקביעות מקום[footnoteRef:60]". [60:  תוספות יא, ב - יב, א ד"ה בשלמא.] 

כלומר: כדי לשמור על אחידות הסוגיה, ניאלץ להבין גם את הריבוי במנורה כמקור לעצם הדישון, ומקור כזה איננו נדרש. 
הגרי"ז[footnoteRef:61] מבאר שיש במנורה 'שני דינים': "לנקות את המנורה מהדשן ומהפתילות – דין אחד, וזה למדים מ"בהטיבו את הנרות"... ודין אחר – בעצם הדשן, להורידו ולשומו אצל המזבח[footnoteRef:62]". לדין השני מוצאת סוגייתנו מקור. והבדל משמעותי ביניהם: הטבת הנרות נקראת עבודה, ואילו דישון המנורה אינו עבודה[footnoteRef:63], ולפיכך סבר ריצב"א שאין בדשן זה מעילה[footnoteRef:64]. [61:  על הלכות תמידין ומוספין פרק ג.]  [62:  "ומכאן יישוב לשתי הלכות ברמב"ם: כתב הרמב"ם: (הלכות ביאת המקדש פרק ט):
הלכה ה (זר) המטיב את הנרות.. אינו חייב מיתה, מפני שכל אחת מהן עבודה שאחריה עבודה ואינה גמר עבודה. 
הלכה ח הרמת הדשן צריכה כהן שנאמר ולבש הכהן מדו בד וגו', ואם הרים ישראל לוקה ואינו חייב מיתה אף על פי שאין אחריה עבודה... עבודת סלוק אין חייבין עליה מיתה, [וכן אם דישן מזבח הפנימי והמנורה אינו חייב מיתה].
"הא כיצד? אלא שמצד העבודה שבנרות אינה 'עבודה תמה' שיש אחריה נתינת שמן והדלקה, ומצד הדשן עצמו – הדישון באמת גמר עבודה" (הרב זוין, אישים ושיטות עמ' 83 במהדורת תשל"ט). 
]  [63:  משנה למלך פרק שלישי מהלכות תמידין ומוספין הלכה ב.]  [64:  חברותא יא, ב הערה 405.
] 

